CELEX: 62016CN0301
Language: hr
Date: 2016-05-26 00:00:00
Title: Predmet C-301/16 P: Žalba koju je 26. svibnja 2016. podnijela Europska Komisija protiv presude Općeg suda (četvrto vijeće) od 16. ožujka 2016. u predmetu T-586/14: Xinyi PV Products (Anhui) Holdings Ltd protiv Europske komisije

25.7.2016   
            
            
               HR
            
            
               Službeni list Europske unije
            
            
               C 270/32
            
         Žalba koju je 26. svibnja 2016. podnijela Europska Komisija protiv presude Općeg suda (četvrto vijeće) od 16. ožujka 2016. u predmetu T-586/14: Xinyi PV Products (Anhui) Holdings Ltd protiv Europske komisije
   (Predmet C-301/16 P)
   (2016/C 270/36)
   Jezik postupka: engleski
   
      Stranke
   
   
      Žalitelj: Europska komisija (zastupnik: T. Maxian Rusche, L. Flynn, agenti)
   
      Druga stranka u postupku: Xinyi PV Products (Anhui) Holdings Ltd
   
      Žalbeni zahtjev
   
   Žalitelj od Suda zahtijeva da:
   
               —
            
            
               ukine presudu Općeg suda (četvrto vijeće) od 16. ožujka 2016., o kojoj je Komisija bila obaviještena 17. ožujka 2016., u predmetu T-586/14 Xinyi PV Products (Anhui) Holdings Ltd protiv Komisije;
            
         
               —
            
            
               odbije prvi dio prvog tužbenog razloga prvostupanjske tužbe kao pravno neosnovan;
            
         
               —
            
            
               u pogledu drugog dijela prvog tužbenog razloga te drugog do četvrtog tužbenog razloga prvostupanjske tužbe, vrati predmet Općem sudu na ponovno odlučivanje;
            
         
               —
            
            
               naknadno odluči o troškovima u prvom stupnju i žalbenom postupku.
            
         
      Žalbeni razlozi i glavni argumenti
   
   Komisija tvrdi da pobijanu presudu treba ukinuti iz sljedećih razloga:
   Kao prvo, Opći sud je pogrešno protumačio pojam „iz prethodnog sustava bez tržišnoga gospodarstva” u članku 2. stavku 7. točki (c) trećoj alineji Uredbe Vijeća (EZ) br. 1225/2009 (1) o zaštiti od dampinškog uvoza iz zemalja koje nisu članice Europske zajednice. Taj tužbeni razlog ima pet dijelova:
   
               —
            
            
               Prvi dio: mjere za provedbu petogodišnjeg plana prenesene su iz prethodnog sustava bez tržišnog gospodarstva
            
         
               —
            
            
               Drugi dio: potpora strateškim poslovnim sektorima („biranje pobjednika”) ne predstavlja legitiman cilj u tržišnom gospodarstvu
            
         
               —
            
            
               Treći dio: subvencije u tržišnom gospodarstvu nisu neograničene, nego povezane s ulaganjem
            
         
               —
            
            
               Četvrti dio: mjere koje se ocjenjuju ne mogu se usporediti s nezakonitom i nespojivom državnom potporom u Uniji
            
         
               —
            
            
               Peti dio: pogrešno tumačenje pojma „netržišno gospodarstvo”
            
         Kao drugo, presuda je nedostatno i proturječno obrazložena.
   Kao treće, Opći sud je počinio više postupovnih nepravilnosti:
   
               —
            
            
               Prvi dio: Opći sud je odlučivao o pitanju za koje nije bio nadležan (ultra vires), povrijedio načelo da predmet tužbe određuju stranke i povrijedio članak 21. Statuta Suda Europske unije te članak 44. stavak 1. i članak 48. stavak 2. Poslovnika Općeg suda koji su bili na snazi u vrijeme pokretanja prvostupanjskog postupka
            
         
               —
            
            
               Drugi dio: Komisija nije bila saslušana glede navodne usporedivosti državne potpore navedene u presudama u točki 66. s mjerama koje se ocjenjuju
            
         
               —
            
            
               Treći dio: Opći sud nije odgovorio na tvrdnje Komisije glede definicije „netržišnog gospodarstva”.
            
         
      (1)  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (SL L 343, str. 51.) (SL, posebno izdanje na hrvatskom jeziku, poglavlje 11., svezak 30., str. 202.)